Anaerób

Anaerób, alebo anaeróbny organizmus, je organizmus, ktorý nevyžaduje prítomnosť kyslíka pre svoj život. Táto schopnosť sa nazýva anaerobióza alebo anoxybióza. Niektoré organizmy kyslík dokonca zabíja. 

Rozlišuje sa niekoľko druhov anaeróbnych organizmov:
 Striktné anaeróby (takisto obligátne anaeróby) – nevyužívajú kyslík a jeho prítomnosť ich zabíja (neprodukujú enzýmy superoxiddismutázu alebo katalázu, prípadne ich produkujú v malom množstve)
 Aerotolerantné organizmy – nevyužívajú kyslík pre rast, ale do istej miery ho tolerujú
 Fakultatívne anaeróby – sú schopné rásť bez kyslíku, ale využívajú kyslík, ak je dostupný

Anaeróbne organizmy nevyužívajú na zisk energie redukciu kyslíka – niektoré redukujú iné látky (typicky síru, sírany, dusičnany alebo rôzne kovy) v procese zvanom anaeróbna respirácia, iné využívajú fermentáciu (kvasenie).

Anaeróby sa bežne vyskytujú v miestach, kde je nízka hladina kyslíka, napríklad mokrade, morské sedimenty alebo tráviaci trakt prežúvavcov. Medzi anaeróbne organizmy paria napríklad Escherichia coli, Clostridium tetani (pôvodca tetanu), denitrifikačné baktérie alebo metanogény.

Referencie 

Mikrobiológia